Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: etnikai kisebbségek jogainak a biztosítása céljából, a jogalkotásról szóló 1987. évi XI. törvény 10. § a) pontjában foglalt
Paragraph Index: 556

a) pontjában foglalt rendelkezésre — ki kell kérni az országos kisebbségi önkormányzatok véleményét is. 4.3. A média szerepe a kisebbségi jogok biztosításában A magyarországi nemzeti és etnikai kisebbségek hagyományőrzésének egyik legfontosabb eszköze az írott és elektronikus sajtó. A kisebbségek közösségei számos lappal, folyóirattal rendelkeznek, amelyek finanszírozásához a Magyarországi Kisebbségekért Közalapítványon keresztül központi forrásokhoz is juthatnak. A kisebbség és a sajtó kapcsolatának bemutatására szolgálhat a következő eset: Az egyik országos kisebbségi önkormányzat elnöke beadvánnyal fordult a kisebbségi biztoshoz, amelyben azt sérelmezte, hogy a Magyar Rádió Rt. vezetése — bár az ombudsman által kezdeményezett és 1996. februárjában megtartott egyeztető tárgyaláson erre ígéretet tett — az adott kisebbség számára nem biztosított műsoridőt. A Nektv. 18. § (1) bekezdése szerint a közszolgálati rádió és televízió — külön törvény rendelkezései szerint — biztosítja a nemzeti vagy etnikai kisebbségi műsorok rendszeres készítését és sugárzását. A rádiózásról és televíziózásról szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes